Kalaba
Kalaba ko ( Callabar, Calabari, Calbari,Calabar) itace babban birnin jihar Cross River, Nijeriya. A da ana kiranta da Akwa Akpa, daga harshen Efik.  
Birnin na daura da rafin Calabar da kuma rafin Great Kwa River da kuma creek na jihar Cross Rivers. 
Bisa ga ƙidayar jama'a a shekara ta 2006, akwai jimillar mutane  371,022 a jihar sannan garin na da fadin 406kmsq (157 sq mi). An gina birnin Calabar a karni na sha shida.     
A gwamnatance, an raba garin zuwa akashi biyu; Calabar Municipal da kuma karamar hukumar Calabar ta kudu.

Tarihi 
Calabar suna ne da mutanen Portugal suka baiwa wannan wurin a karni na a loacin da suka iso wannan yankin. Sai izuwa karni na 18 mutanen Efik da Ibibiyo sukayo hijira daga yankunan kogin Niger suka dawo gabar rafin Calabar.

A ranar 10 ga watan Satumban shekara ta 1884 ne Sarauniya Victoria ta rattaba hannu a wata yarjejeniya don kare yankin da turawa suka sani a lokacin da tsohuwar Kalaba. Wannan dalilin ya bawa gwamnati daman gudanar da harkokinta har a yankunan kusa da ita wanda suka hada da Bakassi. Kalaba ta kasance hedikwatan gudanarwa na turawa har zuwa shekara ta 1906, lokacin da kejerar mulki ta koma Lagos.

A yau Kalaba babban birni ne da birane kamar su Akim, Ikot Ansa, Ikot Ishie, Kasuk, Duke Town, Henshaw Town, Cobham Town, Ikot Omin da kuma Obutong.

Tashar Jiragen ruwa 
Tun a karni na 16 kuma, Kalaba ta kasance babban tashar jiragen ruwa na kasashe (International Seaport), tana jigilar kaya zuwa kasashen waje kamar man-ja. Kalaba ta kasance kafar jigilar bayi a lokacin cinkayyar bayi na  "Atlantic slave trade". Inyamurai suka kasance mafi akasarin mutanen da aka fi saidawa a matsayin bayi duk da sun kasance tsiraru a wancan lokacin.

A tsakanin shekara ta 725 har zuwa 1750, akalla mutanen Afurka 17,000 aka saida a matsayin bayi daga Calabar zuwa kasashen Turai.

Yanayi 
A kasafin yanayi na Koppen's Climatic Classfication, Calabar tana da  tropical monsoon climate (Köppen: Am) da damuna mai tsawo na kusan watanni goma (10) da gajeren lokacin rani dake da watanni biyu kacal. Akwai karanci na lokacin sanyi a garin. Yanayi na zafi/sanyi baida bambamci sosai, da akasarin sanyi da zafi kimanin 25 to 28 degrees Celsius. Sannan kuma bambamcin yanayi na zafi/sanyi baida bambamci sosai a tsakanin dare da kuma wuni kasancewa ragin degrees kadan ne da dare. Matsakaicin ruwan  sama a Calabar yana tsakanin millimita 3,000 (120 in)

Siyasa 
Calabar tana da marautu uku masu karfi, Masarautar Qua Kingdom na Ejagham (Ekoi)/asalin Bantu, Masarautar Efut da kuma Masarautar Efik. Masarautar Qua tana da sarautar Ndidem, Masarautar Efut kuma sarautar Muri munene, shi kuma sarautar Efik ana kiransa da Obong.

Sarautar Gargajiya 
Kafin zuwan turawan mulkin mallaka, Calabar wanda a da anfi saninta da Akwa Akpa masarauta ce mai zaman kanta tare da birnin Kalaba a matsayin gwamnatin garin. Calabar tana da sarakuna guda uku. Masarautar Obong na Efik (Obong of Calabar) wacce keda kungiyar asiri ta Ekpe a matsayin kujerar sarkin Obong ke zama. Sai kuma kujerar Ndidem wacce aka fi sanida Ndidem of Calabar wanda shine sarkin Qua a matsayin sarauta mafi daraja na birnin Calabar. Sai kuma sarautar Muri munene na Efut wanda shine sarkin Efut kuma sarauta mafi daraja a kudancin Kalaba.

Mutanen Kalaba 
Mutanen Kalaba sun kasance mutane ne daga tshohuwar gundumar Calaba ta kudu, babban birnin Calabar, Akpabuyo, Bakassi, Biase, Odukpani da kuma Akamkpa. Amma a yadda akafi amfani da kalmar, kalmar "Mutanen Kalaba" na iya nufin asalin mutanen Kalaba na yankin Kudu-maso-Gabacin jihar da watau wanda suke a yau a jihohin Akwa Ibom State da Cross River State.

Sojin-ruwan Najeriya 
Kalaba itace hedikwatan sojojin ruwa na Eastern Naval Command. Akwai makarantun horar yara na Nigerian Navy Secondary School, wanda ke nan a Akpabuyo, wanda tafiyar minti goma ne daga Tashar jirgin sama. Wannan makaranta yana dauke da sashin Nigerian Navy Primary School da kuma Naval Officers Wives Association Primary School, wanda duka suna nan a Kot-Ansa, Calabar.

Hotuna

Kara Dubawa a 
Banknotes of Scotland
Kalabari tribe
Efik people

Manazarta 

Biranen Najeriya